Aymen Benabderrahmane

Aymen Benabderrahmane (en ), nado en Alxer o 30 de agosto de 1966, é un político alxerino que exerce como primeiro ministro de Alxeria desde o 30 de xuño de 2021 e como ministro de Facenda desde o 23 de xuño de 2020.

 Traxectoria 
Nacido en Alxer o 30 de agosto de 1966, licenciouse na Escola Nacional de Administración. Desde 1991 ata 2000, foi Inspector de Facenda, e máis tarde ocupou os cargos de Inspector Xeral de Facenda e Inspector Xeral Xefe de Facenda.

Dende marzo de 2010 traballou como censor de contas do Banco de Alxeria, e en novembro de 2019 foi ascendido a gobernador do Banco de Alxeria, cargo que ocupou ata xuño de 2020.

 Carreira política 
O 23 de xuño de 2020 foi nomeado ministro de Facenda, e un ano e unha semana despois, o 30 de xuño de 2021, foi nomeado primeiro ministro de Alxeria, sucedendo no posto a Abdelaziz Djerad.

 Outros cargos 

 Banco Africano de Desenvolvemento (BAD), membro ex officio do Consello de Gobernadores (desde 2020).
 Banco Mundial, membro ex officio do Consello de Gobernadores (desde 2021).
 Axencia Multilateral de Garantía de Investimentos (MIGA), Grupo do Banco Mundial, membro ex officio do Consello de Gobernadores (desde 2021).

 Notas 

Categoría:Nados en 1966
Categoría:Nados en Alxer
Categoría:Primeiros ministros de Alxeria
Categoría:Ministros de Alxeria